Георгій Сцяпанавіч Грыгор’еў

Георгій Сцяпанавіч Грыгор’еў (нар. , в. Лошкі, Мажайскі павет, Маскоўская губерня — , в. Ваўчкі, Віцебскі раён) — Герой Савецкага Саюза.

 Біяграфія 
Пасля заканчэння сямігадовай школы паступіў у чыгуначнае вучылішча ў Любліне.

У лютым 1942 года трапіў на фронт. Неаднаразова прабіраўся ў тыл праціўніка і ўдзельнічаў у самых рызыкоўных аперацыях.

Служыў у 114-й стралковай брыгадзе, а са студзеня 1944 года — у 94-й асобнай гвардыі разведроты.

У ноч з 19 на 20 студзеня 1944 года групе разведчыкаў пад кіраўніцтвам Грыгор’ева было загадана прабрацца да перадавых варожых пазіцый у раёне вёскі Ваўчкі (на поўдзень ад Віцебска) і ўзяць у палон афіцэра. Разведчыкам удалося выявіць нямецкі штаб, захапіць жывымі двух «языкоў». У перастрэлцы Георгій Грыгор’еў атрымаў сур’ёзнае раненне. Разведчыкі былі блакіраваныя. Коштам уласнага жыцця ён дапамог таварышам адысці і адвесці з сабой палонных.

Указам Прэзідыума Вярхоўнага Савета СССР ад 3 чэрвеня 1944 года за ўзорнае выкананне баявых заданняў камандавання на фронце барацьбы з нямецка-фашысцкімі захопнікамі і праяўленыя пры гэтым мужнасць і гераізм гвардыі сяржанту Грыгор’еву Георгію Сцяпанавічу пасмяротна прысвоена званне Героя Савецкага Саюза.

 Узнагароды 
 Герой Савецкага Саюза
 Ордэн Леніна
 Ордэн Айчыннай вайны I ступені
 Ордэн Чырвонай Зоркі

 Паяць 

 На тэрыторыі воінскага мемарыяльнага комплексу імя Ленінскага камсамола ў в. Копці Віцебскага раёна Віцебскай вобласці Беларусі ў 2013 годзе быў устаноўлены помнік.

 Літаратура 
 Русланова, Н. Величие подвига / Н. Русланова // Жыццё Прыдзвіння (Віцебск). — 2013. — 6 ліп. — С. 4.


Катэгорыя:Разведчыкі Вялікай Айчыннай вайны
Катэгорыя:Загінулі ў баях Вялікай Айчыннай вайны
Катэгорыя:Воіны, якія закрылі целам амбразуру